**გ ა ნ ა ც ხ ა დ ი**

**2020-2021 წლის საუკეთესო პრაქტიკის პროგრამაში მონაწილეობაზე**

**ბოლნისის მუნიციპალიტეტი**

1. **პრაქტიკის/ინიციატივის სათაური:**

სათემო ცენტრები ბოლნისის მუნიციპალიტეტის ახალგაზრდების მხარდასაჭერად.

2021 წელს ბოლნისის მუნიციპალიტეტის მერიამ ახალგაზრდული პოლიტიკის განვითარების, ახალგაზრდების მხარდაჭერის, ფორმალური და არაფორმალური განათლების ხელშეწყობისა და ახალგაზრდების მუნიციპალურ/სათემო საქმიანობაში ჩართულობის მიზნით 6 დასახლებულ პუნქტში, ქ. ბოლნისსა და დაბა კაზრეთში, ასევე ეროვნული უმცირესობით დასახლებულ სოფლებში: ნახიდურში, ტალავერში, ქვემო ბოლნისსა და დარბაზში გახსნა ახალგაზრდული სათემო ცენტრები.

1. **თემატიკა:**

ახალგაზრდების გააქტიურების, მობილიზაციის და ჩართულობის ხელშეწყობა.

1. **პრაქტიკის/ინიციატივის ავტორი/ინიციატორი:**

პრაქტიკის ინიციატორია ბოლნისის მუნიციპალიტეტის მერია.

1. **მუნიციპალიტეტის ზოგადი მონაცემები:**

ბოლნისის მუნიციპალიტეტი ქვემო ქართლის რეგიონში მდებარეობს და მისი ფართობია 804,2 კმ². ბოლნისის მუნიციპალიტეტი სხვადასხვა ეთნოსის წარმომადგენლებით არის დასახლებული. 2014 წლის მონაცემებით ბოლნისის მუნიციპალიტეტის მოსახლეობა არის 53 590 კაცი; სიმჭიდროვე — 66 კაცი კვ. კმ-ზე. მუნიციპალიტეტში 49 დასახლებული პუნქტია: 1 ქალაქი, 2 დაბა და 46 სოფელი, რომლებიც 15 ადმინისტრაციულ ერთეულად იყოფა.

ბოლნისის მუნიციპალიტეტის ადმინისტრაციული ერთეულები და მათი საზღვრები:

1) ქ. ბოლნისის ადმინისტრაციული ერთეული;

2) დაბა კაზრეთის და სოფელ ბალიჭის ადმინისტრაციული ერთეული;

3) დაბა თამარისის, სოფელ ცურტავის და სოფელი ფარიზის ადმინისტრაციული ერთეული;

4) სოფლების: ნახიდური, ხიდისყური, მუხრანა, ბალახაური, ჭაპალა და მწყნეთის ადმინისტრაციული ერთეული;

5) სოფელ ტალავერის და სოფელ სავანეთის ადმინისტრაციული ერთეული;

6)სოფლების: მამხუტი, ზემო არქევანი, ქვემო არქევანი და ხატავეთის ადმინისტრაციული ერთეული;

7) სოფლების: რაჭისუბანი, სამტრედო, ვანათი და ხატისოფელის ადმინისტრაციული ერთეული;

8) სოფელ რატევანის და სოფელ ზვარეთის ადმინისტრაციული ერთეული;

9) სოფელ ქვემო ბოლნისის ადმინისტრაციული ერთეული;

10) სოფლების: ბოლნისის, ზემო ბოლნისის, სამწვერისი და ფოლადაურის ადმინისტრაციული ერთეული;

11) სოფლების: აკაურთა, ძეძვნარიანი, ფოცხვერიანი, იწრია, ძველი ქვეში, გეტა, ბერთაკარი და სენების ადმინისტრაციული ერთეული;

12) სოფლების: დარბაზი, წიფორი, ხახალაჯვარი და ჭრეშის ადმინისტრაციული ერთეული;

13) სოფელ ტანძიის ადმინისტრაციული ერთეული;

14) სოფლების: ქვეში, ჯავშანიანი, კიანეთი, მუშევანი და საბერეთის ადმინისტრაციული ერთეული;

15) სოფელ დისველის ადმინისტრაციული ერთეული.

2014 წლის მოსახლეობის საყოველთაო აღწერის შედეგების მიხედვით მუნიციპალიტეტში 15-29 წლის 11 255 ახალგაზრდა ცხოვრობს.

მოსახლეობის რიცხოვნობა ასაკისა და სქესის მიხედვით:

|  |  |  |  |
| --- | --- | --- | --- |
|  | სულ | საქალაქო დასახლება | სასოფლო დასახლება |
|  | ორივე სქესი | მამაკაცი | ქალი | ორივე სქესი | მამაკაცი | ქალი | ორივე სქესი | მამაკაცი | ქალი |
| **ბოლნისის მუნ.** | **53,590** | **26,804** | **26,786** | **13,817** | **6,588** | **7,229** | **39,773** | **20,216** | **19,557** |
| 15-19 | 3,280 | 1,829 | 1,451 | 764 | 410 | 354 | 2,516 | 1,419 | 1,097 |
| 20-24 | 3,692 | 2,016 | 1,676 | 978 | 505 | 473 | 2,714 | 1,511 | 1,203 |
| 25-29 | 4,283 | 2,265 | 2,018 | 1,110 | 535 | 575 | 3,173 | 1,730 | 1,443 |
| **15-29** | **11,255** | **6,110** | **5,145** | **2,852** | **1,450** | **1,402** | **8,403** | **4,660** | **3,743** |

ბოლნისის მუნიციპალიტეტში არის 6 მაღალმთიანი სოფელი. ესენია: ბალიჭი, დარბაზი, ჭრეში, ხახალაჯვარი, წიფორი, ბერთაკარი, მათ შორის სოფელ დარბაზში გავხსენით ახალგაზრდული სათემო ცენტრი.

1. **მუნიციპალიტეტის მახასიათებლები**:
* **შიდა ფაქტორები**

ბოლნისის მუნიციპალიტეტის მერიას ჰყავს კვალიფიციური საჯარო მოხელეები, რომელთა მუშაობა უზრუნველყოფს სათემო ცენტრების წარმატებით ფუნქციონირებას.

გვაქვს გამართული მატერიალურ-ტექნიკური ბაზა, რომლითაც ვუზრუნველვყოფთ სათემო ცენტრების ახალგაზრდებისათვის ტექნიკური საჭიროებების სრულად დაკმაყოფილებას.

* **გარე ფაქტორები**

მსოფლიოში და ქვეყანაში არსებულმა ეპიდ ვითარებამ ნაწილობრივ შეაფერხა პროექტის განხორციელება: გარკვეული პერიოდის მანძილზე აკრძალული იყო ტრენინგების, პროექტებისა და ღონისძიებების პირისპირ ჩატარება, რამაც გარკვეული პრობლემები შეგვიქმნა, თუმცა ჩვენს მიერ დასახული გეგმის განსახორციელებლად დაგეგმილ პროგრამაში მნიშვნელოვანი ცვლილებები არ შეგვიტანია.

1. **პრაქტიკის/ინიციატივის მოკლე აღწერა:**

2021 წლის ივნისის თვეში „ბოლნისის მუნიციპალიტეტის ახალგაზრდობის საჭიროებების კვლევის“ (2020 წ.), „ბოლნისის მუნიციპალიტეტის 2021-2023 წლების ახალგაზრდობის განვითარების სტრატეგიისა“ და „მუნიციპალური ახალგაზრდული პოლიტიკის“ ფარგლებში, „ახალგაზრდობის სააგენტოსთან“ თანამშრომლობით ბოლნისის მუნიციპალიტეტის მერიამ 5 დასახლებულ პუნქტში, სოფლებში: ნახიდურში, ტალავერში, ქვემო ბოლნისსა და დარბაზში და ასევე დაბა კაზრეთში გახსნა ახალგაზრდული სივრცეები/სათემო ორგანიზაციები. 2021 წლის ნოემბრის თვეში დამატებით კიდევ გავხსენით ერთი ახალგაზრდული სივრცე ქალაქ ბოლნისში.

პროექტის გამოწვევა იყო 14-29 წლის ახალგაზრდებისათვის თემში ადგილზე შეგვექმნა სივრცე, სათემო ცენტრები, სადაც მოხდებოდა ფორმალური და არაფორმალური განათლების ხელშეწყობა. საგანმანათლებლო, კულტურული, შემეცნებით-გასართობი ღონისძიებების განხორციელება. ახალგაზრდული ცენტრები გვექცია სივრცედ, სადაც ახალგაზრდები შეიკრიბებოდნენ, მიიღებენ მათთვის საინტერესო და საჭირო ინფორმაციას, შეიძენენ ცოდნას. ახალგაზრდული ცენტრები იქნებოდა ადგილი, სადაც თავად ახალგაზრდები შექმნიდნენ კეთილგანწყობილ გარემოს, მათ ცოდნასა და გამოცდილებას გაუზიარებდნენ სხვა ახალგაზრდებს, რათა მაქსიმალურად ბევრ ახალგაზრდას ჰქონოდა სათემო ცენტრის პროექტებში ჩართვის სურვილი. თავად დაგეგმავდნენ და განახორციელებდნენ პროექტებსა თუ ღონისძიებებს, თავად იქნებოდნენ ინიციატორები.

წარსულ გამოცდილებას თუ გადავხედავთ სამწუხაროდ მუნიციპალიტეტში არ გვქონდა ახალგაზრდებისათვის ცალკე განკუთვნილი სივრცეები, სადაც ისინი ნებისმიერ დროს შეძლებდნენ შეკრებას. მართალია მუნიციპალიტეტისათვის მათი მომართვის შემთხვევაში შეეძლოთ საკონფერენციო სივრცით სარგებლობა, თუმცა პრაქტიკული და დროის მენეჯმენტის განსაზღვრის მხრივ მეტად მიზანშეწონილია ადგილზე ამ ცენტრების არსებობა.

სათემო ცენტრების გახსნით შეიქმნა სივრცე, სადაც იკრიბებიან ახალგაზრდები, იღებენ მათთვის საინტერესო და საჭირო ინფორმაციას, იძენენ ცოდნას. მათ ცოდნასა და გამოცდილებას უზიარებენ სხვა ახალგაზრდებს. მაქსიმალურად არიან ჩართული სათემო ცენტრის მიერ დაგეგმილ პროექტებში. თავად გეგმავენ და ანხორციელებენ პროექტებსა თუ ღონისძიებებს, თავად არიან ინიციატორები და მუნიციპალიტეტის ახალგაზრდული სამსახურების დახმარებით ახდენენ დამატებითი ფონდების მოძიებას.

ასევე მნიშვნელოვანი გამოწვევა იყო 1. ახალგაზრდების სრულყოფილი კომუნიკაციისა და ინტეგრაციის პრობლემა 2. ახალგაზრდების პრობლემების იდენტიფიცირება.

მუნიციპალიტეტში, რა თქმა უნდა, ადრეც ხორციელდებოდა ახალგაზრდებისათვის პროექტები და ღონისძიებები, მაგრამ ახალგაზრდების საზოგადოებაში ინტეგრაციის კუთხით მნიშვნელოვანი ღონისძიებები არ განხორციელებულა. ახალგაზრდები ნაკლებად საუბრობდნენ თავიანთ პრობლემებზე, მიაჩნდათ, რომ მუნიციპალიტეტის წარმომადგენლობა მათ პრობლემებს სწორად ვერ გაიგებდა, ან ვერ მოაგვარებდა. ჩვენი პროექტის დაწყებიდან დღემდე ახალგაზრდების ინტეგრაციის ხელშეწყობის მიზნით განვახორციელეთ და მომავალშიც განვახორციელებთ კულტურულ-შემეცრებით-გასართობ პროექტებს. მაგ: ქართველი, სომეხი და აზერბაიჯანელი ახალგაზრდებისათვის განხორციელდა ერთობლივი შემეცნებით-გასართობი ტური. მათ მოინახულეს - ბოლნისის მუზეუმი, ელიას მთა, წუღრუღაშენის ეკლესია, ბოლნისის სიონი, ქვემო ბოლნისის მეჩეთი, დიდგორის ველი, ასურეთი, დმანისის ნაქალაქარი. გაეცნენ თითოეული ადგილის ისტორიას, ასევე ჩატარდა ტრენინგები: ნაადრევი ქორწინების, გუნდური მუშაობის და ეფექტური კომუნიკაციის, პროექტების წერის, ფონდრაიზინგის თემატიკაზე. (თითოეულ ტრენინგს ჰყავდა აზერბაიჯანულენოვანი თარჯიმანი. სათემო ცენტრის წარმომადგენელი)

ვთვლით, რომ 2021 წელს დაწყებული ჩვენი პროექტი იყო წარმატებული. ახალგაზრდები აღნიშნულ პროექტს აფასებენ დადებითად და აქვთ მოლოდინი, რომ მომდევნო წელს უფრო მნიშვნელოვან და მასშტაბურ ღონისძიებებს განვახორციელებთ.

1. **განხორციელებული პრაქტიკის/კონკრეტული ინიციატივის დეტალური აღწერა:**
* **პროექტის შინაარსი;**

მოგეხსენებათ, ბოლნისის მუნიციპალიტეტი გამოირჩევა მრავალეთნიკური მოსახლეობით. მუნიციპალიტეტში ცხოვრობს ქართველი, აზერბაიჯანელი და სომეხი მოსახლეობა. რომლებიც, თითოეულ საკითხს აღიქვამენ სენსიტიურად. ამიტომ, არსებითად მნიშვნელოვანია თითოეული თემისა თუ საკითხის სწორად მიწოდება, რათა მოხდეს მათი აქტიურად ჩართვა სხვადასხვა პროგრამებში, პროექტებსა თუ ღონისძიებებში.

ჩვენი მუნიციპალიტეტის ახალგაზრდული სამსახურები მუდმივად თანამშრომლობენ წარმატებული პრაქტიკის მქონე არასამთავრობო ორგანიზაციებთან. ერთ-ერთი ასეთი ორგანიზაციაა „რუსთავის ინოვაციების ჰაბი“, რომელთან ურთიერთთანამშრომლობის შედეგად მერიის ახალგაზრდული სამსახურების, საკრებულოს, რესურს-ცენტრისა და ახალგაზრდების ჩართულობით შევქმენით ახალგაზრდებისათვის საჭირო და მნიშვნელოვანი პროგრამა - „ინიციატივების თანადაფინანსების პროგრამა“.

პროგრამის მიზანია მუნიციპალიტეტში რეგისტრირებული სრულწლოვანი მოქალაქეების, საინიციატივო ჯგუფების ან/და არასამთავრობო ორგანიზაციების, რომლებიც ბოლნისის მუნიციპალიტეტში ახორციელებს/ახორციელებენ პროექტ(ებ)ს გააქტიურება, მათი ინიციატივების მხარდაჭერა და მუნიციპალიტეტის განვითარებისთვის მნიშვნელოვანი პროექტების თანადაფინანსება.

პროგრამა საკრებულომ აპრილის თვეში დაამტკიცა და დღეისათვის უკვე განხორციელდა ერთი ახალგაზრდული იდეის თანადაფინანსება. 2021 წლის ივნისში ბოლნისის მუნიციპალიტეტის საკრებულომ დაამტკიცა „ბოლნისის მუნიციპალიტეტის 2021-2023 წლების ახალგაზრდობის განვითარების სტრატეგია“ და სამოქმედო გეგმა. 2021 წლის ივნისში „ბოლნისის მუნიციპალიტეტის ახალგაზრდობის საჭიროებების კვლევის“ (2020 წ.), „ბოლნისის მუნიციპალიტეტის 2021-2023 წლების ახალგაზრდობის განვითარების სტრატეგიისა“ და „მუნიციპალური ახალგაზრდული პოლიტიკის“ ფარგლებში, „ახალგაზრდობის სააგენტოსთან“ თანამშრომლობით ბოლნისის მუნიციპალიტეტის მერიამ 5 დასახლებულ პუნქტში, სოფლებში: ნახიდურში, ტალავერში, ქვემო ბოლნისსა და დარბაზში და ასევე დაბა კაზრეთში გახსნა ახალგაზრდული სივრცეები/ სათემო ორგანიზაციები. 2021 წლის ნოემბრის თვეში დამატებით კიდევ გავხსენით ერთი ახალგაზრდული სივრცე ქალაქ ბოლნისში.

ახალგაზრდული ცენტრები, სათემო ორგანიზაციები შევქმენით მუნიციპალიტეტის ბაზაზე არსებულ შენობებში, მოხდა მათი კეთილმოწყობა და შესაბამისი ინვენტარით აღჭურვა. სათემო ორგანიზაციის ხელმძღვანელობისათვის მუნიციპალიტეტის მიერ განხორციელებული ახალგაზრდული პროექტებიდან ავარჩიეთ წარმატებული ახალგაზრდები. ახალგაზრდებს ჩაუტარდათ - გუნდური მუშაობის, ეფექტიანი კომუნიკაციისა და გადაწყვეტილებების მიღების, კონფლიქტების მართვისა და მოლაპარაკებების წარმოების ტრენინგები.

 „რუსთავის ინოვაციების ჰაბთან“ ურთიერთთანამშრომლობით, სათემო ცენტრის ახალგაზრდების ჩართულობითა და ახალგაზრდული სამსახურების ერთობლივი მუშაობით ახალგაზრდების საჭიროებების იდენტიფიცირების მიზნით შევქმენით სამაგიდე თამაში „ბოლნისი“. თამაშზე მუნიციპალიტეტის რუკაა გამოსახული, რომელიც ახალგაზრდებს ხელს უწყობს მარტივად წარმოაჩინონ თემში არსებული პრობლემა და მუნიციპალიტეტთან ურთიერთთანამშრომლობის შედეგად მოიფიქრონ პრობლემის გადაჭრის მარტივი გზა. სათემო ორგანიზაციის ხელმძღვანელებს ჩაუტარდათ სამაგიდე თამაში „ბოლნისის“ ტრენინგი თამაშის სპეციფიკისა და წესების სრულად გაცნობისათვის. სამაგიდე თამაშის წესები ასევე ითარგმნა აზერბაიჯანულ ენაზე, რათა ეროვნული უმცირესობის წარმომადგენელ ახალგაზრდებს ჰქონოდათ სრული ინფორმაცია და უკეთ გაეგოთ თითოეული დავალება.

სათემო ორგანიზაციებში სამაგიდე თამაშების ჩატარების შედეგად ადგილზე გამოვლინდა რამდენიმე პრობლემა,პრობლემების იდენტიფიცირების შედეგად დადგინდა, რომ

* სოფელ ტალავერში ახალგაზრდებს არ ჰქონდათ ბიბლიოთეკა. ქალაქის ბიბლიოთეკამდე მისასვლელად კი მათ ტრანსპორტი სჭირდებოდათ. ხარჯავდნენ დიდ დროს და ფინანსებს. სათემო ცენტრის ახალგაზრდებთან ერთად დავწერეთ პროექტი, რომელიც დაგვიფინანსა „რუსთავის საერთაშორისო სკაუტურმა ცენტრმა - International Scout Centre Rustavi” . სექტემბრის თვეში უკვე ტალავერის სათემო ცენტრში ადგილზე გავხსენით მინი ბიბლიოთეკა.
* გაირკვა, რომ ახალგაზრდებს დაბა კაზრეთში არ ჰქონდათ კეთილმოწყობილი მუნიციპალური სატრანსპორტო საშუალების მოსაცდელი. დავწერეთ პროექტი, რომელიც დააფინანსა „რუსთავის ინოვაციების ჰაბმა“ და თანადაფინანსება განახორციელა ბოლნისის მუნიციპალიტეტის მერიამ. ამ ეტაპზე მიმდინარეობს მუნიციპალური მოსაცდელის მშენებლობა და დეკემბრის თვეში მშენებლობა უკვე დასრულებული იქნება. უნდა აღვნიშნოთ, რომ მუნიციპალური მოსაცდელი კეთდება დაბა კაზრეთში არსებულ ორ საჯარო სკოლას შორის.
* ეროვნული უმცირესობით დასახლებულ სოფლებში გამოიკვეთა ქართული ენის არასრულყოფილად ცოდნის პრობლემა. ქართული ენის შემსწავლელი სხვადასხვა კურსები არსებობს, მაგრამ თითოეული კურსი არის ფასიანი, არ არის ახალგაზრდებისთვის ფინანსურად ხელმისაწვდომი, ან ტერიტორიულად მათთვის რთულია ტრენინგ-ცენტრამდე არსებული მანძილის გავლა. ( ეს ყველაფერი უკავშირდება ფინანსებს) თითონ ადგილზე, თემში სკოლის გარდა ქართული ენის შესწავლა არ ხდება.

2022 წლიდან სათემო ორგანიზაციების ბაზაზე, მუნიციპალიტეტის მატერიალურ-ტექნიკური უზრუნველყოფითა და „სსიპ ზურაბ ჟვანიას სახელობის სახელმწიფო ადმინისტრირების სკოლის “ადამიანური რესურსის ჩართულობით ახალგაზრდებს შევასწავლით სახლმწიფო ენას. ამ დროისათვის ენის კურსების პროგრამაზე დარეგისტრირებულია 100 ახალგაზრდა.

ვთვლით, რომ 2021 წელს დაწყებულმა ჩვენმა პროექტმა ახალგაზრდების ჩართულობის კუთხით მოლოდინს გადააჭარბა. ჩვენი პროექტი 2022 წელსაც გაგრძელდება და დამატებით ვგეგმავთ სომხურენოვან სოფელ ბოლნისში ახალი ახალგაზრდული ცენტრის გახსნას.

 *„ბოლნისის მუნიციპალიტეტის ახალგაზრდობის სტრატეგია 2021-2023 წ“*

* **ინფორმაცია მოქალაქეების, სხვადასხვა ორგანიზაციებისა და ინსტიტუციების შესახებ**
* სათემო ცენტრების პროექტის წარმატებით განხორციელებას უზრუნველყოფდა მერიის ახალგაზრდული სამსახურების სრული ჩართულობა. სამიზნე ჯგუფების (14-29 წლის ქართველი, სომეხი და აზერბაიჯანელი ახალგაზრდების) სწორად შერჩევა. ღონისძიებათა კალენდრის სწორად და სამიზნე ჯგუფების ინტერესებსა და საჭიროებებზე მორგებული პროექტების დაგეგმვა. პროექტის მიმდინარეობის დროს ჩართულნი იყვნენ და დაგეგმილ პროექტებში მონაწილეობდნენ ქალაქის, დაბისა და სოფლების 14-29 წლის (ქართველი, სომეხი და აზერბაიჯანელი) ახალგაზრდები.
* მერთან არსებული ახალგაზრდობის საბჭოს, საკრებულოს, რესურს-ცენტრის, სკოლებისა და თავად ახალგაზრდების მაქსიმალური ჩართულობა სათემო ორგანიზაციის პროექტის დაგეგმვისა და მიმდინარეობის დროს იყო ძალიან მნიშვნელოვანი.
* პროექტის წარმატებით განხორციელებაში კონსულტირებასა და ურთიერთთანამშრომლობას გვიწევდნენ არასამთავრობო ორგანიზაციების - „რუსთავის ინოვაციების ჰაბი“, „ფონდი ორბელიანი“, „რუსთავის საერთაშორისო სკაუტური ცენტრი“, „CDD” ხელმძღვანელები და წარმომადგენლები.
* **ინფორმაცია პროექტისთვის გამოყენებული რესურსის შესახებ. მ.შ.:**

ა)პროექტის განხორციელების დროს ახალგაზრდების კონსულტირებას, დაგეგმილი ღონისძიებების კალენდრის დროულად შესრულებას, პროგრამასთან დაკავშირებული თითოეული დეტალის ახალგაზრდებთან სწორად მიწოდებას უზრუნველყოფდნენ მერიის ახალგაზრდული სამსახურების კვალიფიცირებული წარმომადგენლები. ტრენინგების მსვლელობისას მოწვეული გვყავდა პროფესიონალი ტრენერები.

ბ) რაც შეეხება ფინანსურ რესურსს მუნიციპალიტეტის ახალგაზრდული სამსახურის ბიუჯეტიდან იქნა გამოყოფილი თოთოეული პროექტისათვის საჭირო თანხა, გარდა ტალავერის სათემო ცენტრის ბიბლიოთეკის მოწყობისა.

გ) რაც შეეხება მატერიალურ-ტექნიკურ რესურსს, მოხდა მუნიციპალიტეტის ბალანსზე არსებული შენობების რესტავრაცია. იქ არსებული სივრცეები აღიჭურვა საოფისე ინვენტარით, (მაგიდები, სკამები, კომპიუტერი, პრინტერი) საკანცელარიო მასალებით, პირბადეებითა და სპეციალური სადეზინფექციო სითხეებით.

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა;**

პროექტის განხორციელების დროს გამოიკვეთა რამდენიმე პრობლემა - გარკვეული პერიოდის მანძილზე აიკრძალა ღონისძიებებისა და ტრენინგების ჩატარება. მოგვიწია ზოგიერთი ღონისძიების ჩანაცვლება. პანდემიიდან გამომდინარე ახალგაზრდებს ჰქონდათ შიში, რომ მოსულიყვნენ ახალგაზრდულ ცენტრებში, ეს მომენტი უსაფრთხო გარემოს შექმნით მალევე გადავლახეთ. სამწუხაროდ არსებული პანდემიის გამო 2021 წელს ვერ დავიწყეთ ძალიან მნიშვნელოვანი და საჭირო პროექტის - „ქართული ენის კურსების“ სწავლება, მაგრამ 2022 წლის იანვრიდან აუცილებლად დავიწყებთ ამ პროექტის განხორციელებას.

* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**

*პროექტის განხორციელების დროს პარტნიორი ორგანიზაციები იყვნენ:* „რუსთავის ინოვაციების ჰაბი“, „ფონდი ორბელიანი“, „რუსთავის საერთაშორისო სკაუტური ცენტრი“, „CDD” .

1. **მიღწეული შედეგი და დადებითი გავლენა:**

„ბოლნისის მუნიციპალიტეტის 2021-2023 წლების ახალგაზრდობის განვითარების სტრატეგიისა“ და სამოქმედო გეგმის მთავარი და უმნიშვნელოვანესი ამოცანა გახლდათ ახალგაზრდული სივრცეების არ არსებობის პრობლემის მოგვარება, მათი სწორი მიმართულებით ფუნქციონირება, ახალგაზრდების გაძლიერება, ახალგაზრდების როლის გაზრდა საზოგადოებრივ საქმიანობაში, მათთვის თანაბარხელმისაწვდომი გარემოს შექმნა და გადაწყვეტილების მიღების პროცესში ახალგაზრდების მაქსიმალური ჩართულობა. ვთვლით, რომ ამ ეპატზე მიზანი ნამდვილად მიღწეულია.

მუნიციპალიტეტში ცხოვრობს 11 255 ახალგაზრდა და ჩვენს მიერ განხორციელებულ პროექტებში 2021 წლის მანძილზე მონაწილეობა მიიღო დაახლოებით 1000 ახალგაზრდამ, რაც პანდემიერი სიტუაციიდან გამომდინარე ვთვლით რომ არის კარგი მაჩვენებელი. მნიშვნელოვნად მიგვაჩნია სამაგიდე თამაშის „ბოლნისი“ შექმნა და ამ თამაშის პრაქტიკაში წარმატებით გამოყენება. უმნიშვნელოვანესია 2 გამოკვეთილი პრობლემის უკვე დაფინანსებული და შემგდარი პროექტები (მინი ბიბლიოთეკა, მუნიციპალური საზოგადოებრივი მოსაცდელი).

ვთვლით, რომ 2021 წელს დაწყებული ჩვენი პროექტი იყო მნიშვნელოვანი, სამიზნე ჯგუფებზე ორიენტირებული, სწორი პროგრამებით დაგეგმილი, აქედან გამომდინარე ახალგაზრდების ჩართულობაც იყო მაღალი.

1. **მიღებული გამოცდილება და გაკეთებული დასკვნები:**

**წარმატების განმსაზღვრელი ფაქტორებია:**

* ამ ეტაპზე 6 დასახლებულ პუნქტში გახსნილი ახალგაზრდული სივრცე.
* ახალგაზრდული მიმართულებით მომუშავე კვალიფიცირებული კადრები.
* 2021 წელს დაგეგმილ პროექტებსა და ღონისძიებებში ჩართულ ახალგაზრდათა რაოდენობა. (1000 ახალგაზრდა)
* ახალგაზრდებთან, მერიის წარმომადგენლებთან, საკრებულოს წევრებთან, რესურს-ცენტრის ხელმძღვანელობასთან, არასამთავრობო ორგანიზაციებთან ერთობლივი მუშაობით შემუშავებული და დამტკიცებული „ბოლნისის მუნიციპალიტეტის ახალგაზრდობის განვითარების სტრატეგია 2021-2023“
* ახალგაზრდებთან, მერიის წარმომადგენლებთან, არასამთავრობო ორგანიზაციებთან ერთობლივი მუშაობით შექმნილი სამაგიდე თამაში „ბოლნისი“
* **ინფორმაცია პრაქტიკის/ინიციატივის მდგრადობის შესახებ**

ა) პროექტის შედეგად მუნიციპალური სერვისის მიწოდებაში ასახული ცვლილება;

ბ) პროექტის შედეგად ადგილობრივ ბუჯეტში ასახული ცვლილება;

გ) მოსახლეობის მხარდაჭერა;

დ) შეტანილია თუ არა პროექტი მომავალი წლის ბიუჯეტში;

პროექტი შეტანილია 2022 წლის ბიუჯეტში.

1. **საკრებულოს როლი:**

„ინიციატივების თანადაფინანსების პროგრამისა“ და „ბოლნისის მუნიციპალიტეტის 2021-2023 წლების ახალგაზრდობის განვითარების სტრატეგიის“ შემუშავების პროცესში სხვა მხარეებთან ერთად ჩართულნი იყვნენს საკრებულოს წევრი დეპუტატები.

„ინიციატივების თანადაფინანსების პროგრამისა“ და „ბოლნისის მუნიციპალიტეტის 2021-2023 წლების ახალგაზრდობის განვითარების სტრატეგიის“ დოკუმენტებისსაკრებულოში გადაგზავნის შემდგომ აღნიშნული დოკუმენტები განიხილა სოციალურ საკითხთა კომისიამ. კომისიამ გამოიტანა დადებითი დასკვნა, რის შემდგომაც დოკუმენტი გადაიგზავნა საკრებულოს ბიუროზე და შემდგომ გაიგზავნა საკრებულოზე დასამტკიცებლად.

საკრებულომ „ინიციატივების თანადაფინანსების პროგრამისა“ და „ბოლნისის მუნიციპალიტეტის 2021-2023 წლების ახალგაზრდობის განვითარების სტრატეგიის“დოკუმენტები დაამტკიცა.

1. **პრაქტიკასთან/ინიციატივანსთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

2022 წლიდან კვლავ იგეგმება სათემო ცენტრების პროექტის განხორციელება. სათემო ორგანიზაციების ბაზაზე, მუნიციპალიტეტის მატერიალურ-ტექნიკური უზრუნველყოფითა და „სსიპ ზურაბ ჟვანიას სახელობის სახელმწიფო ადმინისტრირების სკოლის“ ადამიანური რესურსის ჩართულობით იანვრიდან დავიწყებთ ახალ პროგრამას და ეროვნული უმცირესობის წარმომადგენელ ახალგაზრდებს შევასწავლით სახლმწიფო ენას. დღეისათვის ენის კურსების პროგრამაზე დარეგისტრირებულია 100 ახალგაზრდა. 2022 წელს ასევე ვგეგმავთ სომხურენოვან სოფელ ბოლნისში სათემო ცენტრის გახსნას.

1. **საკონტაქტო ინფორმაცია:**

**განაცხადის შევსებაზე პასუხისმგებელი პირის მონაცემები:**

სალომე საღინაძე- მერის თანაშემწე ახალგაზრდული პოლიტიკის უზრუნველყოფის საკითხებში. 579 707273 . salomesaginadze@yahoo.com

**პროექტის საკონტაქტო პირების მონაცემები**:

1. სალომე საღინაძე- მერის თანაშემწე ახალგაზრდული პოლიტიკის უზრუნველყოფის საკითხებში. 579707273 , salomesaginadze@yahoo.com
2. გიორგი საცკოვი - განათლებისა და ახალგაზრდობის საქმეთა განყოფილების უფროსი,

 591400079 satskovi1989@gmal.com

1. სოსო კოპალეიშვილი - კულტურის ცენტრის დირექტორი, 555379306, Sosokopala@gmail.ge
2. ალექსანდრე მანაგაძე - კულტურის ცენტრის დირექტორის მოადგილე, 595065215, managadzealeqsandre.95@gmail.com
3. მურმან (ბაჭო) ქველაძე -  კულტურის ცენტრის ახალაგაზრდული განყოფილების ხელმძღვანელი , 551077770, Murmankveladze@gmail.com
4. მეგი მეტივიშვილი- კულტურის ცენტრის ახალაგაზრდული განყოფილების სპეციალისტი, 595161645, M.metivishvili@eu.edu.ge
5. **თანდართული დოკუმენტების/მასალების სია**

ა)ბოლნისის მუნიციპალიტეტის ბიუჯეტის ქვეპროგრამის „ინიციატივების თანადაფინანსება“ განხორციელების წესის დამტკიცების შესახებ;

ბ) ბოლნისის მუნიციპალიტეტის ახალგაზრდობის განვითარების სტრატეგია 2021- 2023;

გ)პროექტის განხორციელების, სხდომების, მოსახლეობასთან შეხვედრების ამსახველი ფოტო მასალა;

დ) 2021 წელს განხორციელებულ ღონისძიებათა განრიგი ცხრილის სახით.